**2016.gada Noteikumi Nr.**

**Rīgā (prot. Nr. .§)**

**Iekšlietu ministrijas sistēmas iestāžu un**

**Ieslodzījuma vietu pārvaldes amatpersonu**

**ar speciālajām dienesta pakāpēm amatu katalogs**

Izdoti saskaņā ar Valsts un pašvaldību

institūciju amatpersonu un darbinieku

atlīdzības likuma 7.2 panta piekto daļu un

Iekšlietu ministrijas sistēmas iestāžu un

ieslodzījuma vietu pārvaldes amatpersonu

ar speciālajām dienesta pakāpēm dienesta

gaitas likuma 22.panta trešo daļu

1. **Vispārīgie jautājumi**
2. Noteikumi nosaka vienotu Iekšlietu ministrijas sistēmas iestāžu (izņemot Drošības policiju) un Ieslodzījuma vietu pārvaldes (turpmāk – iestāde) amatpersonu ar speciālajām dienesta pakāpēm (turpmāk – amatpersona) amatu klasifikācijas sistēmu un amatu klasificēšanas kārtību, amatu katalogu, kā arī amatiem noteiktās augstākās speciālās dienesta pakāpes un atbilstošās mēnešalgu grupas.
3. Amatu klasifikācijas sistēmā ir apkopotas un klasificētas amatu saimes iestādēs, kā arī aprakstītas attiecīgā amata veicēju pamatfunkcijas.
4. Amatu klasifikācijas sistēmas pamatā ir Iekšlietu ministrijas sistēmas iestāžu un Ieslodzījuma vietu pārvaldes amatu katalogs (turpmāk – amatu katalogs) (1.pielikums). Amatu katalogs ir iestādes tiešo funkciju (funkcija vai uzdevums, kas ir paredzēts iestādes darbību regulējošajā speciālajā normatīvajā aktā) veikšanā iesaistīto amatu sistematizēts apkopojums. Amatu katalogā ir sniegts amatu saimju un apakšsaimju apraksts, kā arī amatu saimei nepieciešamā izglītības tematiskā joma (2.pielikums), līmeņa raksturojums, amata nosaukums, attiecīgajam amatam atbilstošo pamatpienākumu apraksts, amatam noteiktā augstākā speciālā dienesta pakāpe.
5. Pamatojoties uz amata saimi un līmeni, nosaka amatam atbilstošo mēnešalgu grupu (3.pielikums).
6. **Amatu klasificēšanas kārtība**
7. Amatam atbilstošo saimi (apakšsaimi) un līmeni nosaka iestādes vadītājs pēc saskaņošanas ar attiecīgās nozares ministriju.
8. Amatus klasificē atbilstošās saimēs (apakšsaimēs) un līmeņos, ņemot vērā saimju (apakšsaimju) aprakstus un līmeņu raksturojumus.
9. Amatu klasificēšanā izmanto amatpersonu amata aprakstus, amatu sarakstu, iestādes nolikumu, struktūrvienību reglamentus, struktūras shēmu, kā arī citus dokumentus, kas apraksta amata pienākumus.
10. Klasificējot amatus, izvēlas to saimi (apakšsaimi) un līmeni, kura apraksts visprecīzāk atbilst konkrētajā amata aprakstā minētajiem pamatpienākumiem.
11. Ja amata pienākumi ietilpst vairākās saimēs (apakšsaimēs), amatu klasificē tajā saimē (apakšsaimē) un līmenī, kurā attiecīgie pamatpienākumi to apjoma vai nozīmīguma ziņā ir pārsvarā.
12. Ja lielākā daļa amata pamatpienākumu nav atrodami nevienā no saimju (apakšsaimju) un līmeņu aprakstiem, amatu klasificē tajā saimē (apakšsaimē) un līmenī, kurš visvairāk atbilst klasificējamā amata atbildības līmenim un vadības apjomam.
13. Jaunos amatus vai amatus, kuru veicēju pamatpienākumi pēc amatu klasificēšanas būtiski mainās, klasificē vispārīgā kārtībā atbilstoši šīs nodaļas nosacījumiem.
14. Iestāde divu nedēļu laikā pēc jauna amata izveidošanas veic amata klasificēšanu. Ja atsevišķos amatu aprakstos tiek veikti būtiski grozījumi amata pienākumos, iestāde pārskata amatu klasifikāciju un, ja nepieciešams, pārklasificē amatus.
15. Iestādes jaunu amatu klasificēšanas rezultātus apkopo un iesniedz saskaņošanai attiecīgās nozares ministrijā (pielikums Nr.4). Divu nedēļu laikā pēc padotības iestādes amatu klasificēšanas rezultātu apkopojuma saņemšanas attiecīgās nozares ministrija izvērtē tos. Ja atsevišķu amatu klasificēšanas rezultāti neatbilst šajos noteikumos noteiktajiem amatu klasificēšanas principiem, attiecīgās nozares ministrija iesaka padotības iestādei pārskatīt attiecīgo amatu klasifikāciju.
16. Attiecīgās nozares ministrija, ja nepieciešams, izlīdzina (kalibrē) amatu klasificēšanas rezultātus, nodrošinot, lai vienādi vai līdzīgi amati, ņemot vērā amata aprakstā noteiktos pienākumus, amata veikšanai nepieciešamās profesionālās pieredzes un izglītības prasības, darba un domāšanas sarežģītību, atbildību un vadības funkcijas, tiktu klasificēti vienādi visās iestādēs. Izlīdzināšanas procesā attiecīgās nozares ministrija izvērtē visus amatu klasificēšanas rezultātus un ierosina iestādei mainīt to amatu klasifikāciju, kuri ir klasificēti atšķirīgi no pārējiem vienādiem vai līdzīgiem amatiem.
17. Kadeta amatā ieceltai amatpersonai, kas pirms mācību uzsākšanas Iekšlietu ministrijas sistēmas vai Ieslodzījuma vietu pārvaldes izglītības iestādē nav ieņēmusi citu amatpersonas amatu iestādē un apgūst II, III vai IV profesionālās kvalifikācijas līmeņa izglītības programmu, amatam atbilstošā augstākā speciālā dienesta pakāpe ir ierindnieka speciālā dienesta pakāpe un mēnešalgas apmēru nosaka atbilstoši normatīvajos aktos noteiktajam par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksas noteikšanas kārtību .
18. Kadeta amatā pārceltai amatpersonai, kas pirms mācību uzsākšanas Iekšlietu ministrijas sistēmas vai Ieslodzījuma vietu pārvaldes izglītības iestādē ir ieņēmusi citu amatpersonas amatu Iekšlietu ministrijas sistēmas iestādē vai Ieslodzījuma vietu pārvaldē un apgūst II, III vai IV profesionālās kvalifikācijas līmeņa izglītības programmu, amatam atbilstošā augstākā speciālā dienesta pakāpe ir virsniekvietnieka speciālā dienesta pakāpe.
19. **Amatu kataloga aktualizācija**
20. Par amatu kataloga aktualizāciju ir atbildīga attiecīgās nozares ministrija. Ja nepieciešams aktualizēt amatu katalogu, iestāde iesniedz attiecīgās nozares ministrijā priekšlikumus amatu kataloga aktualizācijai vai izstrādā normatīvā akta projektu par grozījumiem amatu katalogā.
21. Iesniedzot priekšlikumus attiecīgās nozares ministrijā par jaunu saimju, apakšsaimju vai līmeņu iekļaušanu amatu katalogā vai būtisku grozījumu izdarīšanu esošo saimju, apakšsaimju un līmeņu aprakstā, norāda šādu informāciju:
    1. klasificējamā amata apraksts, amata vieta iestādes struktūrā, attiecīgās struktūrvienības reglaments un cita informācija, kas raksturo amatu;
    2. pamatojums jaunas saimes, apakšsaimes vai līmeņa nepieciešamībai vai grozījumu izdarīšanai esošajos saimju, apakšsaimju vai līmeņu aprakstos;
    3. attiecīgās saimes, apakšsaimes vai līmeņa paredzamā vieta amatu katalogā.

**IV. Noslēguma jautājumi**

1. Noteikumos noteiktās izglītības tematiskās jomas prasības ir attiecināmas uz amatpersonām, kuras pieņemtas dienestā no 2017.gada 1.janvāra.
2. Amatpersonas, kuras pieņemtas dienestā līdz 2016.gada 31.decembrim, nevar tikt pārceltas augstākā amatā bez atbilstošas izglītības tematiskās jomas pēc 2022.gada 31.decembra.
3. Atzīt par spēku zaudējušiem Ministru kabineta 2010.gada 29.jūnija noteikumus Nr.601 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatiem atbilstošajām augstākajām speciālajām dienesta pakāpēm” (Latvijas Vēstnesis, 2010, Nr.105).
4. Noteikumi stājas spēkā ar 2017.gada 1.janvāri.

Ministru prezidents Māris Kučiniskis

Iekšlietu ministrs Rihards Kozlovskis

Iesniedzējs:

Iekšlietu ministrs Rihards Kozlovskis

Vizē:

Valsts sekretāre Ilze Pētersone-Godmane

2016.12.01.

875

Iekšlietu ministrijas

Nozares politikas departamenta

Plānošanas nodaļas vecākais referents

A.Jurševics

67219178, [arnis.jursevics@iem.gov.lv](mailto:arnis.jursevics@iem.gov.lv)